b'\n_START_ARTICLE_\nToivo Jaakkola\n_START_PARAGRAPH_\nToivo Jaakkola (11. maaliskuuta 1941 Pelkosenniemi \xe2\x80\x93 24. toukokuuta 1995) oli suomalainen teoreettisen fysiikan tutkija ja kosmologi. H\xc3\xa4n selvitteli erityisesti punasiirtym\xc3\xa4\xc3\xa4. Jaakkola v\xc3\xa4itteli tohtoriksi vuonna 1977 Pariisin Pierre ja Marie Curien yliopistossa, mink\xc3\xa4 j\xc3\xa4lkeen h\xc3\xa4n toimi eri teht\xc3\xa4viss\xc3\xa4 Kiovassa sek\xc3\xa4 Helsingin ja Turun yliopistoissa. _NEWLINE_Jaakkolan noin 80 tieteellisest\xc3\xa4 julkaisuista parisenkymment\xc3\xa4 k\xc3\xa4sittelee punasiirtym\xc3\xa4\xc3\xa4 sek\xc3\xa4 valon ja gravitaatiokent\xc3\xa4n v\xc3\xa4list\xc3\xa4 vuorovaikutusta. Jaakkolan k\xc3\xa4sityksen mukaan punasiirtym\xc3\xa4 ei aiheutunut maailmankaikkeuden laajenemisesta.'